**AGENȚIA PENTRU PROTECȚIA MEDIULUI MEHEDINŢI**

Nr. .............. / ...................

**DECIZIA ETAPEI DE ÎNCADRARE**

**proiect**

    Ca urmare a solicitarii de emitere a acordului de mediu adresate de **COMUNA FLOREȘTI** prin Primar inginer Radu Pasăre, cu sediul în judetul Mehedinţi, comuna Florești, satul Florești, înregistrata la Agenţia pentru Protectia Mediului Mehedinti cu nr. 6088/25.04.2024, în baza Legii nr. 292/2018 privind evaluarea impactului anumitor proiecte publice şi private asupra mediului și a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, A.P.M. Mehedinţi decide, ca urmare a consultărilor desfasurate în cadrul sedinţei Comisiei de Analiză Tehnică din data de 23.05.2024, că proiectul **modernizare drumuri de interes local comuna Floreşti, judeţul** **Mehedinţi – etapa a III a**, propus a fi amplasat în judetul Mehedinţi, intravilanul comunei **Floreşti**, **satele Zegujani și Peșteana**, **nu se supune evaluării impactului asupra mediului.**

   **Justificarea prezentei decizii:**

1. **Motivele pe baza cărora s-a stabilit necesitatea neefectuării evaluării impactului asupra mediului sunt urmatoarele:**
* proiectul se încadreaza în prevederile Legii nr. 292/2018, anexa nr. 2, la pct.13.a:) “orice modificari sau extinderi, altele decat cele prevazute la pct.24 din anexa nr.1, ale proiectelor prevazute in anexa nr.1 sau in prezenta anexa, deja autorizate, executate sau in curs de a fi executate, care pot avea efecte semnificative negative asupra mediului”
* - proiectul propus nu intră sub incidența art. 28 din O.U.G. nr. 57/2007, privind regimul ariilor naturale protejate, conservarea habitatelor naturale, a florei și faunei sălbatice, cu modificările şi completările ulterioare, aprobată prin Legea nr. 49/2011;
* - proiectul propus nu intră sub incidenţa art. 48 și art. 54 din Legea apelor 107/1996, cu modificările şi completările ulterioare.

 1. Caracteristicile proiectului

 Proiectul are ca obiectiv mărirea capacitatii de circulatie, corespunzator necesitatilor de trafic actuale și de perspectivă.

 *I. Sat Zegujani**-* strada Prunului – lungime 270.00 m

Structura rutieră:

* 4 cm strat de uzură din beton asfaltic BAPC 16 rul 50/70
* 6 cm strat de legatură din binder BADPS 22,4 leg 50/70
* 10 cm strat de fundație din macadam ordinar
* 20 cm strat de fundație din balast de râu

 cu urmatoarele operatii de baza:

* curatirea de vegetatie si resturi menajere
* reprofilarea patului drumului în scopul corectării - denivelărilor din profil transversal şi profil longitudinal
* realizarea strat de fundație din balast de râu cu grosimea de 20 cm, cu respectarea condiţiilor de calitate ale balastului
* realizarea strat de fundație din macadam ordinar cu grosimea de 10 cm
* realizarea îmbrăcămintii bituminoase în doua straturi :
* strat de legătură din BADPS 22,4, cu grosimea de 6 cm
* strat de uzură din BAPC 16, cu grosimea de 4 cm

Acostamentele vor fi executate din balast de 10 cm grosime.

Podețe existente și proiectate

* Km 0 + 000 – placa din beton armat de 15cm grosime , extindere la podețului existent

Scurgerea apelor – șanțuri și rigole

* Km 0 + 000 ÷ Km 0 + 270 – dreapta – rigolă de pământ, L = 270,0 m
* Km 0 + 080 - rigolă carosabilă transversal– L = 5,0m
* Km 0 + 155 - rigolă carosabilă transversal– L = 5,0m

Siguranta Circulatiei

Proiectarea lucrărilor de protecţie pentru siguranţa circulaţiei s-a efectuat în conformitate cu prevederile Indicativului AND 591-05 şi a ST 1948/1-91 şi STAS 1984/2-95.

In vederea asigurarii sigurantei circulatiei, pe sectoarele asfaltate se vor executa:

- marcaje rutiere laterale – 0,27 km

- indicatoare rutiere – 1,0 buc

 *II. Sat Peșteana -* Strada Fluerașilor – lungime 320.00 m

Structura rutieră

Structura rutieră de drum s-a adoptat în conformitate cu STAS NP 116-04-Normativ privind alcătuirea structurilor rutiere rigide şi suple pentru drumuri, în baza Expertizei tehnice şi a Studiului geotehnic astfel:

* 4 cm strat de uzură din beton asfaltic BAPC 16 rul 50/70
* 6 cm strat de legatură din binder BADPS 22,4 leg 50/70
* 10 cm strat de fundație din macadam ordinar
* 20 cm strat de fundație din balast de râu

cu urmatoarele operatii de baza:

* curatirea de vegetatie si resturi menajere
* reprofilarea patului drumului în scopul corectării - denivelărilor din profil transversal şi profil longitudinal
* realizarea strat de fundație din balast de râu cu grosimea de 20 cm, cu respectarea condiţiilor de calitate ale balastului
* realizarea strat de fundație din macadam ordinar cu grosimea de 10 cm
* realizarea îmbrăcămintii bituminoase în doua straturi:
* strat de legătură din BADPS 22,4, cu grosimea de 6 cm
* strat de uzură din BAPC 16, cu grosimea de 4 cm

Acostamentele vor fi executate din balast de 10 cm grosime.

Podețe existente și proiectate

* Km 0 + 320 – Podet nou transversal Ø357 țeava corugată,o cameră de cădere,rigola pereata 2 X 5,0m amonte si aval

Scurgerea apelor – șanțuri și rigole

* Km 0 + 000 ÷ Km 0 + 175 – stânga – rigola de pământ, L = 175,0 m
* Km 0 + 175 ÷ Km 0 + 320 – stânga – șant de pământ, L = 145,0 m

Siguranta Circulatiei

Proiectarea lucrărilor de protecţie pentru siguranţa circulaţiei s-a efectuat în conformitate cu prevederile Indicativului AND 591-05 şi a ST 1948/1-91 şi STAS 1984/2-95.

In vederea asigurarii sigurantei circulatiei, pe sectoarele asfaltate se vor executa:

- marcaje rutiere laterale – 0,32 km

- indicatoare rutiere – 1,0 buc

Pe timpul executiei lucrarilor se vor prevedea la punctele de lucru, semne de circulatie corespunzatoare, precum si piloti de circulatie echipati corespunzator cu bluze avertizoare si palete.

b) cumularea cu alte proiecte existente şi/sau aprobate: proiectul e în concordanță cu obiectivele propuse prin Planul NaţionalStrategic 2023 – 2027

 c) utilizarea resurselor naturale, în special a solului, a terenurilor, a apei şi a biodiversităţii: necesarul de balast, piatra sparta si nisip de sorturi diferite se vor asigura de la societăţi autorizate;

 d) cantitatea şi tipurile de deşeuri generate/gestionate: deşeuri din construcţii si deşeuri menajere.

Deşeurile rezultate în perioada de execuţie a proiectului vor fi gestionate conform prevederilor O.U.G. nr. 92/2011 privind regimul deşeurilor, cu modificările şi completările ulterioare

e) *poluarea și alte efecte negative:* local, în zona de lucru, pe perioada lucrărilor de construcţii, emisii de la mijloacele de transport/utilajele utilizate în perioada de realizare a proiectului

f) *riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:* nu este cazul

g) *riscurile pentru sănătatea umană*: nu este cazul.

2. **Amplasarea proiectului**

*2.1. Utilizarea actuală şi aprobată a terenului:* conform Certificatului de urbanism nr. 4/13.03.2024 emis de Comuna Florești folosinţa si destinaţia actuală a terenului - drumuri comunale de interes local.

*2.2. Bogăția, disponibilitatea, calitatea și capacitatea de regenerare relative ale resurselor naturale inclusiv solul, terenurile, apa și biodiversitatea) din zonă și din subteranul acesteia:* nu este cazul

*2.3. Capacitatea de absorbţie a mediului natural, acordându-se o atenție specială următoarelor zone:*

*a) zonele umede, zone riverane, guri ale râurilor:* nu este cazul

*b) zonele costiere şi mediul marin:* nu este cazul.

*c) zonele montane şi forestiere:* nu este cazul

*d) arii naturale protejate de interes național, comunitar, internațional:* proiectul propus se implementează parţíal în interiorul parcului natural Geoparcul Platoul Mehedinți, detine Avizul nr. 75/20.05.202 eliberat de ANANP - Direcţia Administrarea Geoparcului Platoul Mehedinţi

*e) zone clasificate sau protejate conform legislatiei in vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică:* nu este cazul;

*f) zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii și relevante pentru proiect sau în care se consideră că există astfel de cazuri:* nu este cazul

*g) zonele cu o densitate mare a populației*: nu este cazul

*h) peisaje și situri importante din punct de vedere istoric, cultural sau arheologic:* nu este cazul.

3. Tipurile **și caracteristicile impactului potenţial**

*a) Importanţa şi extinderea spațială a impactului - zona geografică și dimensiunea populației care poate fi afectată:* nesemnificativ, local, în perioada de realizare a lucrărilor;

*b) Natura impactului:* direct şi temporar, în perioada de realizare a lucrărilor

*c) Natura transfrontieră a impactului:* nu este cazul

*d) Intensitatea şi complexitatea impactului:* în perioada de execuţie a proiectului, intensitatea impactului asupra factorilor de mediu va fi redusă

*e) Probabilitatea impactului****:*** scăzută**,** având în vedere argumentele menţionate la punctele 1 şi 2;

*f) Debutul, durata, frecvenţa şi reversibilitatea preconizate impactului:* impactul lucrărilor asupra factorilor de mediu va debuta odată cu începerea execuţiei lucrărilor; impactul va fi de scurtă durată (aproximativ 12 luni)

*g) Cumularea impactului cu impactul altor proiecte existente şi/sau aprobate:* nu este cazul

**II. Motivele pe baza cărora s-a stabilit necesitatea neefectuării evaluării adecvate sunt urmatoarele:**

* proiectul propus nu intră sub incidența art. 28 din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificările și completările ulterioare,
* a fost obţinut avizul administratorului ariei naturale protejate, Aviz nr. 75/20.05.2024 eliberat de ANANP - Direcţia Administrarea Geoparcului Platoul Mehedinţi.

*Condiții de realizare a proiectului pentru reducerea impactului:*

- se vor respecta datele şi specificaţiile din documentaţia tehnica precum şi legislaţia de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu;

 - beneficiarul răspunde de realizarea corectă a lucrărilor propuse, prezentate în Memoriul de prezentare întocmit de S.C. EDIL CONS GENERAL SRL;

- managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea societăţilor care realizează lucrările, astfel:

* deşeurile generate vor fi colectate selectiv, în vederea predării către societăţi autorizate pe bază de contract
* deşeurile municipale amestecate generate în perioada lucrărilor vor fi stocate temporar în pubele şi apoi preluate de firme de salubritate autorizate
* în conformitate cu prevederile din O.U.G. nr. 92/2021 privind regimul deșeurilor, titularul are obligaţia să gestioneze deşeurile nepericuloase din construcţii şi desfiinţări prin reutilizare, reciclare şi alte operaţiuni de valorificare materială, inclusiv operaţiuni de umplere, rambleiere, astfel încât să se asigure îndeplinirea obiectivelor prevăzute de lege. Eliminarea deşeurilor din construcţii şi desfiinţări prin depozitare în cadrul depozitelor autorizate va fi ultima opţiune de gestionare care va fi luată în considerare

- șantierul va fi protejat de plase de protecție în vederea limitării pulberilor rezultate astfel încât să se asigure respectarea prevederilor Legii nr.104/2011 privind calitatea aerului înconjurător, cu completarile si modificarile ulterioare şi STAS 12574/87 privind condiţiile de calitate ale aerului din zonele protejate

- organizarea de şantier va cuprinde în zonă numai magazia provizorie cu rol de depozitare materiale, vestiar muncitori şi depozitare scule

- organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea executării lucrărilor de construcţii, republicată;

- se vor utiliza utilaje şi mijloace de transport agrementate din punct de vedere tehnic, care să nu genereze scurgeri de produse petroliere şi lubrefianţi, zgomot, vibraţii, etc.;

- se va asigura întreţinerea corespunzătoare a utilajelor/mijloacelor de transport utilizate la lucrările propuse prin proiect în vederea evitării scurgerilor de combustibili şi uleiuri uzate pe sol/apă şi de alte substanţe toxice şi periculoase;

- lucrările de întreţinere (inclusiv schimbul de ulei) şi reparaţii la utilajele utilizate în realizarea proiectului vor fi efectuate numai în unităţi autorizate, respectându-se prevederile legislaţiei de mediu privind gestionarea deşeurilor produse şi a substanţelor şi preparatelor periculoase;

- se interzice spălarea utilajelor/vehiculelor în zona de lucru aferentă sau în zona organizării de şantier;

- se vor împrejmui corespunzător zonele de lucru, se vor monta avertizoare, etc;

- în perioada de execuţie a lucrărilor vor fi stabilite zone de parcare a utilajelor utilizate;

- se interzice stocarea temporară şi depozitarea carburanţilor şi substanţelor periculoase în zona aferentă amplasamentului;

- se vor lua măsuri pentru minimizarea emisiilor de pulberi in suspensie şi sedimentabile rezultate din lucrarile efectuate (săpare, compactare, spargerea, strângerea în grămezi, încărcarea-descărcarea);

- în incinta organizării de şantier vor fi amenajate zone speciale pentru depozitarea temporara a deşeurilor, pe categorii. Stocarea deşeurilor se va face în recipienţi adecvaţi tipului de deşeu;

- organizarea de santier va dispune de materiale absorbante în vederea limitarii posibilelor efecte ale poluărilor accidentale;

- se va asigura paza și securitatea utilajelor și instalatiilor din cadrul organizarii de santier;

- se vor utiliza căile de acces existente, care în perioada secetoasă vor fi umezite permanent.

La finalizarea lucrărilor se va notifica APM Mehedinţi, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat la verificarea respectării prevederilor prezentei decizii se anexează şi face parte integrantă din procesul-verbal de recepţie la terminarea lucrărilor.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios

administrativ competente pentru a ataca, din punct de vedere procedural sau substanțial, actele, deciziile sau omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 544/2004, cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește cerințele prevăzute la art.2 lit.f), considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanțe odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 au obligația să solicite autorității publice emitente a deciziei menționate la art.21 alin (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la alin.(1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la alin.(1) și (2) este gratuită și trebuie să fie echitabilă, rapidă și corectă.

 Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.